Positive forældre-barn samspil Tryghedscirklen

Tryghedscirklen er et forældrerettet kursus bestående af 8 undervisningsgange. Kurset er et tilbud til forældre som ønsker en bedre forståelse af deres barns behov og rollen som forælder i samspillet med barnet. I undervisningen går vi på opdagelse i forældrerollen og kigger på hvad det kræver at tage ansvar i relationen når det er nødvendigt. Vi undersøger, hvad der sker når det bliver svært at være sammen og hvordan vi som forældre kan arbejde med det.

Der er plads til 6 forældrepar, enlige forældre er også velkommen. Kurset foregår uden børn.

Forløbet er bygget op omkring korte oplæg om tryghedscirklen og inspirerende videoklip fra hverdagen med børn der giver mulighed for at drøfte hverdagssituationer med andre forældre.

Tilmelding

Forældre kan selv tilmelde sig tilbuddet ved at kontakte egen sundhedsplejerske.

Vær opmærksom på, at der er begrænsede pladser på hvert hold. Vi

tilstræber at udbyde hold forår og efterår. For dato, tidspunkt og sted kontaktes jeres

sundhedsplejersken.

Forløb

1. Velkommen til forældre-programmet, Tryghedscirklen
2. Udforskning af barnets behov - hele vejen rundt i cirklen
3. At "være sammen" i Tryghedscirklen
4. At være sammen med småbørn i cirklen
5. Vejen til tryghed
6. Udforskning af det vi kæmper med
7. Brud og reparation af relationen
8. Opsummering og fejring

Praktisk information

Tilbuddet er gratis.

Udbyder

Sundhedsplejen

Dokumentation

Ovenstående er noget af det som du kan tage med dig ved at deltage i forældrekurset. Tryghedscirklen (Circle of Security) bygger på årtiers forskning og viden inden for børns udvikling og tilknytning mellem forældre og børn. Se mere på: https://www.centerformentalisering.dk Circle-of-security/

For mere information om kursustilbuddets indhold kan kursusledere Birgitte Kleiner kontaktes på tlf: 20493730, Christina Olsen tlf: 20460615 eller Frida Bonnèn tlf: 21720430